Likumprojekts

**Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai**

**1. pants.** Atsavināt sabiedrības vajadzībām – Latvijas Republikas un Baltkrievijas Republikas valsts robežas joslas ierīkošanai:

1) nekustamā īpašuma "Pēteri" Indras pagastā, Krāslavas novadā (kadastra Nr. 6062 002 0118, reģistrēts Daugavpils tiesas zemesgrāmatu nodaļas Indras pagasta zemesgrāmatas nodalījumā Nr. 352), daļu – zemes gabala (kadastra apzīmējums 6062 002 0118) daļu 1,8 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 1. pielikumā, atsavināmās daļas robežu apraksts dots šā likuma 2. pielikumā;

2) nekustamā īpašuma "Sermulīši" Ķepovas pagastā, Dagdas novadā (kadastra Nr. 6080 005 0001, reģistrēts Daugavpils tiesas zemesgrāmatu nodaļas Ķepovas pagasta zemesgrāmatas nodalījumā Nr. 12), daļu – zemes gabala (kadastra apzīmējums 6080 005 0001) daļu 2,62 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 3. pielikumā, atsavināmās daļas robežu apraksts dots šā likuma 4. pielikumā;

3) nekustamā īpašuma "Flikas" Robežnieku pagastā, Krāslavas novadā (kadastra Nr. 6086 008 0030, reģistrēts Daugavpils tiesas zemesgrāmatu nodaļas Robežnieku pagasta zemesgrāmatas nodalījumā Nr. 100000084593), daļu – zemes gabala (kadastra apzīmējums 6086 008 0030) daļu 0,8 hektāru platībā. Nekustamā īpašuma sastāvā esošā zemes gabala atsavināmās daļas robežas attēlotas šā likuma 5. pielikumā, atsavināmās daļas robežu apraksts dots šā likuma 6. pielikumā.

**2. pants.** Šā likuma 1. pantā minētie nekustamie īpašumi atsavināmi Sabiedrības vajadzībām nepieciešamā nekustamā īpašuma atsavināšanas likumā noteiktajā kārtībā.

**3. pants.** Iekšlietu ministrija šā likuma 1. pantā minētos nekustamos īpašumus normatīvajos aktos noteiktajā kārtībā ieraksta zemesgrāmatā uz valsts vārda Iekšlietu ministrijas personā.

Likums stājas spēkā nākamajā dienā pēc tā izsludināšanas.

Iekšlietu ministrs

S. Ģirģens